કાગળનો ઓછામાં ઓછો વપરાશ કરીએ: ક્લાઉડીયા થોમસને તેમના રિસાયકલ્ડ પેપર્સ પરના પુસ્તકમાં લખ્યું છે કે ચાલીસ ફીટ ઉંચાઇ અને દસ ઇંચ વ્યાસની પહોળાઇ ધરાવતા દસ વર્ષની ઉંમરના એક પરિપક્વ વૃક્ષમાંથી આશરે ૧૬ રીમ કાગળ મળે છે. આમ જો તમે સોળ રીમ કાગળનો વપરાશ ઘટાડો તો પણ એક વૃક્ષ ઉછેર્યું ગણાય! જ્યારે ઇન્ટરનેટ દ્વારા સંદેશવ્યવહારનું ચલણ વધ્યું છે ત્યારે આવશ્યક ન હોય ત્યાં પ્રિન્ટ આઉટ ન કાઢીએ. કાગળની બન્ને બાજુનો ઉપયોગ કરીએ અને શક્ય હોય ત્યાં સોફ્ટ ફાઇલોથી કામ ચલાવીએ.